Pasvalio rajono savivaldybės administracijos

direktorius

Įsakymas

Dėl ataskaitinio laikotarpio finansinių ataskaitų straipsnių, palyginti su praėjusiu laikotarpiu, pokyčio reikšmingumo sumos

2019 m. gruodžio 30 d. Nr. DV-795

Pasvalys

Vadovaudamasis Lietuvos Respublikos vietos savivaldos įsakymo 29 straipsnio 8 dalies 2 ir 5 punktais, 6-ojo viešojo sektoriaus apskaitos ir finansinės atskaitomybės standarto „Finansinių ataskaitų aiškinamasis raštas“, patvirtinto Lietuvos Respublikos finansų ministro 2008 m. rugpjūčio 18 d. įsakymu Nr. 1K-247 „Dėl viešojo sektoriaus apskaitos ir finansinės atskaitomybės 6-ojo standarto patvirtinimo“ (Lietuvos Respublikos finansų ministro 2009 m. gruodžio 24 d. įsakymo Nr. 1K-479 redakcija) (su visais aktualiais pakeitimais), 15 punktu, Pasvalio rajono savivaldybės administracijos viešojo sektoriaus subjektų grupės apskaitos politikos, patvirtintos Pasvalio rajono savivaldybės administracijos direktoriaus 2019 m. rugpjūčio 12 d. įsakymu Nr. DV-443 „Dėl Pasvalio rajono savivaldybės administracijos viešojo sektoriaus subjektų grupės apskaitos politikos ir Pasvalio rajono savivaldybės biudžetinių įstaigų ilgalaikio turto nusidėvėjimo (amortizacijos) ekonominių normatyvų patvirtinimo“, 580 punktu:

1. N u s t a t a u 1 proc. ataskaitinio laikotarpio finansinių ataskaitų atskirų straipsnių sumų palyginimo su praėjusiu ataskaitiniu laikotarpiu per finansinius metus gautų finansavimo sumų pokyčio reikšmingumo sumą. Jei ataskaitinio laikotarpio finansinių ataskaitų straipsnių sumos, palyginti su praėjusiu ataskaitiniu laikotarpiu, reikšmingai pasikeitė, nurodomos tokių pasikeitimų priežastys aiškinamojo rašto pastabose.

2. P a v e d u Apskaitos skyriaus vyresniajai specialistei Aldonai Telksnienei šio įsakymo vykdymo kontrolę.

Įsakymas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Administracijos direktorius	Povilas Balčiūnas